蘇珊嫻茜

古露根迪絲夫人蘇珊嫻茜係英格蘭女演員。贏過三次艾美獎。

生平

早年 
蘇珊嫻茜喺倫敦肯星頓出世。阿媽叫 June，係教書先生。阿爸叫 George Kenneth Hampshire，係帝國化工一位董事。兩公婆非正式分咗居，所以阿爸好少喺屋企。蘇珊係愛爾蘭裔，係屋企孻女，有三個家姐同一個大佬。佢細個嗰時發育有啲問題，九歲先識拼自己個名，十二歲之前認字讀書好苴。1944年，佢阿媽喺倫敦毅然辦一間細書館「The Hampshire」，佢都喺呢間書館讀書。

嫻茜細個理想係做護士，不過佢冇考做護士必修嘅 O水準拉丁文科，所以佢決定做演員。佢喺三十歲嗰時確診有讀寫障礙。

演藝 
嫻茜拍嘅第一齣電影係 1947年嘅。1960年佢拍咗第一齣主演嘅戲。之後佢開始拍電視劇。喺 1970、1971、1973年攞過三次艾美獎。

1995年英女皇壽辰，嫻茜獲頒大英帝國官佐勳章，表彰佢服務讀寫障礙者。2018年新年，佢再獲頒大英帝國司令勳章，表彰佢喺戲劇同慈善方面嘅貢獻。

Susan Hampshire recalls her appearance on This Is Your Life

讀寫障礙者
類:英倫女演員
類:英倫作家
艾美獎得主